### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 8. juni 2022 har vedtaget Magistratens foranstående indstilling af 23. maj 2022.

Magistratsafdelingen for Teknik og Miljø udarbejder notat.

###

Forslag til en ny styringsmodel som erstatning for ”Maja Lassen”.

### Resume

”Maja Lassen” er den nuværende styringsmodel for kommunens administrationsbygninger, vedtaget af Byrådet i 2006 og 2009.

I forlængelse af indstillingen om lokalerokade i administrationsbygninger i 2019 fremgår det, at der skal ses på en revision af Huslejemodellen.

En tværmagistratslig arbejdsgruppe har udarbejdet et forslag til en ny model kaldet ”Samarbejdsmodel for administrationsbygninger”.

Samarbejdsmodellen vedrører drift, vedligehold og arealoptimering i kommunens administrationsbygninger med udgangspunkt i et fælles kommunalt perspektiv.

Ved Byrådets vedtagelse implementeres modellen med tilbagevirkende kraft fra 1. januar 2022.

Der skal fremadrettet bruges ressourcer på vedligeholdelse af en benchmarkmodel med nøgletal for administrationsbygningerne.

Bygningsejer (Teknik og Miljø, Ejendomme) præsenterer årligt en evaluering af Samarbejdsmodellen for Økonomistyregruppen og Direktørgruppen.

### Beslutningspunkter

Det indstilles,

At 1) Samarbejdsmodellen for administrationsbygninger erstatter Huslejemodellen som ny styringsmodel for kommunens administrationsbygninger med tilbagevirkende kraft gældende fra 1. januar 2022.

At 2) Huslejeopkrævning, samt opkrævning af driftsudgifter mellem Ejendomme og øvrige magistratsafdelinger ophører. I den forbindelse overføres budget til husleje og driftsudgifter til Ejendomme med i alt 111,9 mio. kr. årligt fra 2022 og frem jf. bevillingsskema (bilag 6). For detaljer se bilag 5: 4.2. Budgetoverførsler.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 23-05-2022

Børge Andresen: 5

Fremsendes til [adresse] med bemærkning, at Magistraten i mødet den 23. maj 2022 anbefaler, at byrådet tiltræder Magistratsafdelingen for Teknik og Miljøs indstilling af 27. april 2022.